16-+ΕΙΚΟΣΙ+ΧΡΟΝΙΑ+ΜΕΤΑ

Γι' αυτή την εβδομάδα η εργασία σας έχει το χαρακτήρα της... επιστημονικής φαντασίας!

Περιγράψτε σε ένα κείμενο, 200 λέξεων ή μεγαλύτερο, μια συγκεκριμένη ημέρα από τη ζωή σας. Δώστε μας την δυνατότητα να σας παρακολουθήσουμε από το πρωί που ξυπνάτε έως τη νύχτα που πέφτετε πάλι για ύπνο. Με τι ασχολείστε, ποιους συναναστρέφεστε, πώς περνάτε τον ελεύθερο χρόνο σας; Ποιες είναι οι ανησυχίες σας, τα όνειρά σας, οι σκέψεις σας; Ποια συναισθήματα κατακλύζουν την ψυχή σας;

Είστε απόλυτα ελεύθεροι να γράψετε αλήθεια ή ψέμματα, να κινηθείτε στα όρια του ρεαλισμου ή της υψιπετούς φαντασίας, να διατηρήσετε την αισιοδοξία για το μέλλον το δικό σας και της ανθρωπότητας ή να βυθιστείτε στον πεσιμισμό.

Μια μόνο προϋπόθεση είστε υποχρεωμένοι να τηρήσετε: **Θεωρήστε πως γράφετε το κείμενό σας την Τετάρτη 11 Φεβρουαρίου 2032 και περιγράφετε την προηγούμενη ημέρα σας!**

Στην παγκόσμια λογοτεχνία, πολύ συχνά οι συγγραφείς έκαναν προβολές στο μέλλον και περιέγραφαν ό τι φαντάζονταν ότι θα συνέβαινε τότε. Άλλοτε ως επιβάτες μιας μηχανής του χρόνου κι άλλοτε χωρίς δικαιολογία, μετέβαιναν στα ...άδυτα του μέλλοντος και άφηναν τη φαντασία τους να πρωταγωνιστήσει...

Ένα σπουδαίο έργο επιστημονικής φαντασίας είναι το 1984 του Τζωρτζ Όργουελ. Παρακάτω θα βρείτε ένα απόσπασμα από το βιβλίο αυτό και ένα link που, αν το ακολουθήσετε, θα μπορέσετε να διαβάσετε ολόκληρο το μυθιστόρημα από το πρωτότυπο.  [|1984] Άλλο ένα σημαντικό έργο είναι Η ΜΗΧΑΝΗ ΤΟΥ ΧΡΟΝΟΥ του H.G. Wells. Θα το βρείτε ολόκληρο, στα αγγλικά, στο ακόλουθο link: [|Η ΜΗΧΑΝΗ ΤΟΥ ΧΡΟΝΟΥ] Επιπροσθέτως, πολύ γνωστό έργο, που μεταφέρθηκε και στη μεγάλη οθόνη, είναι Ο ΠΟΛΕΜΟΣ ΤΩΝ ΚΟΣΜΩΝ του ίδιου συγγραφέα. Το ακόλουθο link σάς κατευθύνει στο e-book και στην έντυπη εκδοχή του έργου, στα αγγλικά: [|Ο ΠΟΛΕΜΟΣ ΤΩΝ ΚΟΣΜΩΝ]

Διαβάστε και αυτό το άρθρο που έχει ως θέμα τον τρόπο με τον οποίο η μουσική βλέπει το χρόνο... [|ΜΟΥΣΙΚΗ - ΧΡΟΝΟΣ]

Και ένα σχετικό άρθρο για τους λάτρεις της φυσικής... [|ΜΗΧΑΝΗ ΤΟΥ ΧΡΟΝΟΥ]

Η ΕΡΓΑΣΙΑ ΣΑΣ ΘΑ ΑΞΙΟΛΟΓΗΘΕΙ, ΜΕ ΑΡΙΣΤΑ ΤΟ 10, ΣΥΜΦΩΝΑ ΜΕ ΤΑ ΑΚΌΛΟΥΘΑ ΚΡΙΤΗΡΙΑ:
 * σωστή έκφραση και διατύπωση
 * καλή οργάνωση στον άξονα του χρόνου
 * επαρκής παρουσίαση της καθημερινότητας
 * πρωτοτυπία
 * χρήση φαντασίας
 * αληθοφάνεια

**ΠΡΕΠΕΙ ΝΑ ΕΧΕΤΕ ΔΗΜΟΣΙΕΥΣΕΙ ΤΗΝ ΕΡΓΑΣΙΑ ΣΑΣ ΕΩΣ** **ΤΟ ΣΑΒΒΑΤΟ 11 ΦΕΒΡΟΥΑΡΙΟΥ 2012 (ΟΧΙ 2032!!!)**